Viitorul metrou scumpește locuințele în Cluj-Napoca. Cât a ajuns să coste un metru pătrat în cea mai mare comună din România
Chiar dacă proiectul metroului din Cluj este încă la început, prețul locuințelor din apropierea viitoarelor guri de metrou a crescut considerabil. Este și cazul comunei Florești, care este cea mai mare comună din România, acolo unde prețurile apartamentelor ajung chiar și la 2.000 de euro pe metru pătrat. Localnicii spun că înainte să apară ideea metroului și-au cumpărat apartamente la jumătate din prețul de azi.